Diari Oficial de la Generalitat Valenciana


Sumari del DOGV 6237, del 31-03-2010 (2010/3047)

RESOLUCIÓ de 9 de març de 2010, de la Conselleria d'Educació, per la qual s'adjudiquen els Premis de la Generalitat per a les activitats de promoció de l'ús del valencià en les falles en l'àmbit de la Comunitat Valenciana en 2010.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6237

Data del DOGV
:   31-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3047


Data del document
:   09-03-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 9 de març de 2010, de la Conselleria d'Educació, per la qual s'adjudiquen els Premis de la Generalitat per a les activitats de promoció de l'ús del valencià en les falles en l'àmbit de la Comunitat Valenciana en 2010. [2010/3047]  
Per Orde de 23 de desembre de 2009, de la Conselleria d'Educació (DOCV núm. 6178 / 05.01.2010), es van convocar els Premis de la Generalitat per a activitats de promoció de l'ús del valencià de les comissions de les falles en l'àmbit de la Comunitat Valenciana.  
En la base sexta de l'annex I, de les bases de la convocatòria, s'indica que la secretària autonòmica d'Educació, vista la proposta presentada per l'Àrea de Política Lingüística en aplicació dels criteris de la Comissió Tècnica, resoldrà la concessió dels premis.  
Segons el que establix la convocatòria, la Comissió Tècnica s'ha reunit el dia 5 de març de 2010 per a valorar els llibrets presentats per les comissions festeres de les falles i ha emés l'informe corresponent.  
Vista la proposta presentada per l'Àrea de Política Lingüística i fent ús de la delegació del conseller d'Educació efectuada en la disposició final primera de l'Orde de convocatòria, resolc:  
Primer  
Concedir els premis de la Generalitat de 2010 per a activitats de promoció de l'ús del valencià en les falles, a les comissions de les falles següents:  
  
Segon  
L'import de cadascun dels premis, per una quantitat total de 35.051 euros (trenta-cinc mil cinquanta-un euros), anirà a càrrec de la línia T3166000, «Promoció del valencià en l'àmbit festiu», de l'aplicació pressupostària 78.85.92.947.04.3 del pressupost per a 2010 de la Generalitat.  
De conformitat amb els articles 107, 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998 de 6 de juliol reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant la Conselleria d'Educació, en el termini d'un més a comptar des de l'endemà de la publicació en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Comunitat Valenciana.  
València, 9 de març de 2010.- La secretària autonòmica d'Educació: Concepció Gómez Ocaña.